# กองบังคับการตำรวจน้ำ
กองบังคับการตำรวจน้ำ  เป็นหน่วยงานตำรวจน้ำในสังกัดของ กองบัญชาการตำรวจสอบสวนกลาง มีหน้าที่ในการปฏิบัติตามข้อกำหนดในพระราชบัญญัติตำรวจเช่นเดียวกับบนฝั่งทุกประการ และมีหน้าที่เพิ่มเติมคือการรักษาผลประโยชน์ของชาติทางทะเล ตามกฎหมายทางทะเลที่กำหนด

 ประวัติ 
ในช่วงสงครามโลกครั้งที่ 2 ประเทศไทยต้องพึ่งพาการขนส่งทางน้ำเพื่อนำเข้าและส่งออกเป็นหลัก ซึ่งในขณะนั้นทางการไทยขาดหน่วยงานที่เข้ามาดูแลด้านการรักษากฎหมายทางทะเล โดยในช่วงเดือน ธันวาคม พ.ศ. 2490 ได้มอบหมายให้กองทัพเรือเป็นผู้ควบคุมดูแลในการรักษากฎหมายทางทะเล แต่ด้วยภารกิจที่หลากหลาย ประกอบกับกองทัพเรือเองจำเป็นต้องเพิ่มประสิทธิภาพการทำงานของตนในทุก ๆ ด้าน ทำให้รัฐบาลมอบหมายให้หน่วยงานที่รับผิดชอบในการรักษากฎหมายในขณะนั้น คือกระทรวงกลาโหม ที่กำกับดูแลกองทัพเรือ และกระทรวงมหาดไทย ที่กำกับดูแลกรมตำรวจ พิจารณาร่วมกันเห็นชอบให้จัดตั้ง กองตำรวจน้ำ เมื่อวันที่ 15 พฤษภาคม พ.ศ. 2495 

ในช่วงหลังสงครามโลกครั้งที่ 2 พ.ศ. 2497 กองบังคับการตำรวจน้ำ เคยตั้งอยู่บริเวณศุลกสถาน หลังจากกรมศุลกากรย้ายไปทำการที่บริเวณท่าเรือคลองเตย และปี พ.ศ. 2502 ได้ย้ายไปยังที่ทำการปัจจุบัน ซึ่งบริเวณเดิมต่อจากนั้นได้เปลี่ยนเป็นที่ทำการของสถานีตำรวจดับเพลิงบางรัก 

ต่อมา เมื่อวันที่ 30 มิถุนายน พ.ศ. 2548 ได้เปลี่ยนชื่อเป็น กองบังคับการตำรวจน้ำ ตามกฎกระทรวงที่ได้ประกาศในราชกิจจานุเบกษา และแบ่งโครงสร้างหน่วยงานใหม่ให้กองบังคับการตำรวจน้ำ เป็นหน่วยงานส่วนหนึ่งของ กองบัญชาการตำรวจสอบสวนกลาง เมื่อวันที่ 7 กันยายน พ.ศ. 2552

 เครื่องหมายประจำหน่วย 

 เครื่องหมายราชการประจำหน่วยงาน 
กองบังคับการตำรวจน้ำ ตามพระราชบัญญัติเครื่องหมายราชการ พ.ศ. 2482 ประกอบไปด้วยประกาศสำนักนายกรัฐมนตรี เรื่อง กำหนดภาพเครื่องหมายราชการตามพระราชบัญญัติเครื่องหมายราชการ พุทธศักราช ๒๔๘๒ (ฉบับที่ ๒๙๘) (soc.go.th)

 โล่เขน หมายถึง สำนักงานตำรวจแห่งชาติ โดยใช้รูปแบบตามสำนักงานตำรวจแห่งชาติ 
 สมอ หมายถึง กองบังคับการตำรวจน้ำ ซึ่งเป็นหน่วยงานที่มีหน้าที่ปฏิบัติการทั้งทางน้ำและทางทะเล โดยมีเรือตรวจการณ์เป็นอุปกรณ์หลักในการปฏิบัติหน้าที่ 
 ลายพรรณพฤกษาลายใบเทศ หมายถึง การเจริญเติบโตของหน่วยงาน

 ธงเจ้าพนักงานตำรวจน้ำ 
thumb|ธงเจ้าพนักงานตำรวจน้ำ|175x175px|left
ธงเจ้าพนักงานตำรวจน้ำ ตามพระราชบัญญัติธง พ.ศ. 2522 มีลักษณะเป็นสามเหลี่ยมหน้าจั่ว ฐานด้านติดกับคันธงกว้าง 1 ส่วน ผืนธงมีความยาว 3 ส่วน ช่วงต้นจากคันธง 1 ส่วน ลักษณธและสีเดียวกับธงชาติไทย ส่วนที่ 2 และ 3 ถึงปลายธงเป็นสีเลือดหมู ตรงกลางมีพระแสงดาบเขนและโล่สีเหลือง โดยจะชักธงเพื่อแสดงตนเวลาปฏิบัติหน้าที่พระราชบัญญัติธง พ.ศ. 2522  (soc.go.th) ราชกิจจานุเบกษา ฉบับพิเศษ เล่มที่ 96 ตอนที่ 67 หน้า 1 วันที่ 30 เมษายน 2522
 หน่วยงานในสังกัด 
thumb|เจ้าหน้าที่ตำรวจน้ำไทยและหน่วยยามฝั่งฟิลิปปินส์ ระหว่างการฝึกผสม SEACAT 2018 ณ กองงบัญชาการหน่วยยามฝั่งฟิลิปปินส์ เมืองมะนิลา ประเทศฟิลิปปินส์
thumb|เจ้าหน้าที่หน่วยบัญชาการสงครามพิเศษทางเรือสหรัฐ (NSW) มองไปทางเรือของตำรวจน้ำขณะทำการฝึกในแม่น้ำเจ้าพระยาเมื่อวันที่ 1 กันยายน 2565
กองบังคับการตำรวจน้ำ แบ่งโครงสร้างการบริหารออกเป็น 3 ส่วน 12 กองกำกับการ ประกอบไปด้วย
 ส่วนอำนวยการ
 ฝ่ายอำนวยการ กองบังคับการตำรวจน้ำ

 ส่วนยุทธการทางเรือ
 กองกำกับการ 1 กองบังคับการตำรวจน้ำ ดูแลด้านการปฏิบัติงานด้านวิศวกรรม
 กองกำกับการ 2 กองบังคับการตำรวจน้ำ ดูแลด้านการปฏิบัติการใต้น้ำ
 กองกำกับการ 3 กองบังคับการตำรวจน้ำ ดูแลด้านการปฏิบัติการทางเรือ

 ส่วนปฏิบัติการ ดูแลรับผิดชอบในพื้นที่ท้องน้ำครอบคลุม แม่น้ำเจ้าพระยา แม่น้ำโขง อ่าวไทยตอนบน อ่าวไทยตอนล่าง และทะเลอันดามัน
 ส่วนกลาง
 กลุ่มงานเรือตรวจการณ์ขนาด 110 - 180 ฟุต กองบังคับการตำรวจน้ำ ประกอบด้วยเรือตรวจการณ์ขนาดใหญ่ ระวางขนาด 110 - 180 ฟุต
 ส่วนภูมิภาค
 thumb|สถานีตำรวจน้ำ 4 กองกำกับการ 4 กองบังคับการตำรวจน้ำ บริเวณแม่น้ำท่าจีนกองกำกับการ 4 กองบังคับการตำรวจน้ำ  (กรุงเทพมหานคร) พื้นที่รับผิดชอบ ลำน้ำเจ้าพระยา ในเขตจังหวัดพระนครศรีอยุธยาลงมาถึงกรุงเทพมหานคร และชายฝั่งทะเลอ่าวไทยในพื้นที่จังหวัดกรุงเทพมหานคร สมุทรปราการ สมุทรสาคร สมุทรสงคราม ประจวบคีรีขันธ์
 กองกำกับการ 5 กองบังคับการตำรวจน้ำ (ชลบุรี) พื้นที่รับผิดชอบ ชายฝั่งทะเลอ่าวไทยในเขตจังหวัดฉะเชิงเทรา ชลบุรี ระยอง จันทบุรี ตราด
 กองกำกับการ 6 กองบังคับการตำรวจน้ำ (สุราษฎร์ธานี) พื้นที่รับผิดชอบ ชายฝั่งทะเลอ่าวไทยในเขตจังหวัดชุมพร สุราษฎร์ธานี นครศรีธรรมราช
 กองกำกับการ 7 กองบังคับการตำรวจน้ำ (สงขลา) พื้นที่รับผิดชอบ ชายฝั่งทะเลอ่าวไทยในเขตจังหวัดสงขลา ปัตตานี นราธิวาส และทะเลสาบสงขลา
 กองกำกับการ 8 กองบังคับการตำรวจน้ำ (ภูเก็ต) พื้นที่รับผิดชอบ ชายฝั่งทะเลอันดามันในเขตจังหวัด ระนอง ภูเก็ต พังงา
 กองกำกับการ 9 กองบังคับการตำรวจน้ำ (ตรัง) พื้นที่รับผิดชอบ ชายฝั่งทะเลอันดามันในเขตจังหวัดกระบี่ ตรัง สตูล
 กองกำกับการ 10 กองบังคับการตำรวจน้ำ (มุกดาหาร) พื้นที่รับผิดชอบ ลำน้ำโขงในเขตจังหวัดนครพนม มุกดาหาร อำนาจเจริญ อุบลราชธานี
 กองกำกับการ 11 กองบังคับการตำรวจน้ำ (หนองคาย) พื้นที่รับผิดชอบ ลำน้ำโขงในเขตจังหวัดเลย หนองคาย บึงกาฬ
 กองกำกับการ 12 กองบังคับการตำรวจน้ำ (เชียงแสน) พื้นที่รับผิดชอบ ลำน้ำโขงในเขตจังหวัดเชียงราย

 เรือตรวจการณ์ 

 สถานะประจำการ 
 หมายเลข รูปภาพ ผลิตในประเทศ ชื่อเรือ ปีที่เข้าประจำการ ขนาดรายละเอียดเรือตรวจการณ์ขนาด 180 ฟุต1802เรือดำรงราชานุภาพ180 ฟุต1803เรือลพบุรีราเมศวร์180 ฟุต1804เรือศรีนครินทร์2532180 ฟุตมีปืนประจำเรือขนาด 3 นิ้วลำเดียวของตำรวจน้ำเรือตรวจการณ์ขนาด 110 ฟุต1101เรือจ่าแสนยบดี110 ฟุต1102เรือเชวงศักดิ์สงคราม110 ฟุต1103เรือพรหมโยธี110 ฟุตเรือตรวจการณ์ ขนาด 130 ฟุต1301 เรือชัยจินดา2564130 ฟุตปล่อยลงน้ำวันที่ 5 ตุลาคม พ.ศ. 2564 โดยผู้บัญชาการตำรวจแห่งชาติเรือตรวจการณ์ ขนาด 90 ฟุต901เรือศรียานนท์253290 ฟุต เรือตรวจการณ์ ขนาด 70 - 80 ฟุต706เรือวาสุเทพ256070 ฟุต 707framelessเรืออธิกรณ์ประกาศ256070 ฟุต807เรือพระองค์คำรบ85 ฟุตประกวดราคาจ้างเหมาซ่อมบำรุงเรือตรวจการณ์ หมายเลข 807 สถานีตำรวจน้ำ 3 กองกำกับการ 6 กองบังคับการตำรวจน้ำ  ดัชนีเรือตรวจการณ์ กองบังคับการตำรวจน้ำ กองบัญชาการตำรวจสอบสวนกลาง 808เรือพิจารณ์พลกิจ85 ฟุตประกวดราคาจ้างเหมาซ่อมบำรุงเรือตรวจการณ์ หมายเลข 808 สถานีตำรวจน้ำ 1 กองกำกับการ 7กองบังคับการตำรวจน้ำ Purchase (ระบบจัดซื้อจัดจ้าง) (police.go.th)  809เรือรามอินทรา85 ฟุต  814frameless เรือคุณพุ่ม255180 ฟุต815 เรือรัถยาภิบาลบัญชา255980 ฟุตตั้งชื่อเรือตามผู้บัญชาการตำรวจคนแรก หลวงรัถยาภิบาลบัญชาเรือตรวจการณ์ประเภท CATAMARAN816 เรืออรรถราชวราทร255980 ฟุตเรือตรวจการณ์ประเภท CATAMARAN817 เรือปทุมวัน 22563เรือตรวจการแบบ M25 Patrol Boat

 เรือตรวจการณ์ตั้งแต่ขนาด 60 ฟุตลงมา 
thumb|เรือตรวจการณ์ 516 เป็นเรือขนาด 50 ฟุตกำลังตรวจการณ์บริเวณปากน้ำแหลมสิงห์
จะไม่มีการตั้งชื่อประจำเรือ แต่จะใช้การเรียก เรือตำรวจน้ำ ซึ่งบางครั้งเขียนเป็นอักษรย่อภาษาไทยข้างลำเรือว่า รน. ตามด้วย หมายเลขประจำเรือ ตามขนาดเรือ และลำดับภายในชุด เช่น
thumb|เรือตรวจการณ์ขนาด 30 ฟุต หมายเลข 317 บริเวณแม่น้ำโขง อำเภอเชียงแสน จังหวัดเชียงราย
 เรือตรวจการณ์ 516
 เรือตำรวจน้ำ 525
 เรือตำรวจน้ำ 625 - 629

 เรือตรวจการณ์ลำน้ำ 
ประกอบด้วยเรือหลากหลายขนาด ตามภารกิจในแต่ละพื้นที่
 เรือตรวจการณ์ 40 ฟุต
 เรือตรวจการณ์ 30 ฟุต
 เรือเพลายาว
 เรือยาง
 เรือท้องแบน

 สถานะปลดประจำการ 

 thumb|เรือตรวจการณ์ 813 บุเรศผดุงกิจ ได้รับความเสียหายจากเหตุการณ์สึนามิเมื่อปี พ.ศ. 2547 เรือตรวจการณ์ 813 บุเรศผดุงกิจ ตั้งชื่อขึ้นตามพระยาบุเรศผดุงกิจ (รวย พรหโมบล) อธิบดีกรมตำรวจคนที่ 3 ของประเทศไทย ปลดประจำการเนื่องจากความเสียหายที่เกิดจากเหตุการณ์คลื่นยักษ์สึนามิเมื่อปี พ.ศ. 2547 โดยมีเจ้าหน้าที่ตำรวจประจำเรือเสียชีวิต 1 นายในเหตุการณ์ ปัจจุบันส่งมอบให้องค์การบริหารส่วนจังหวัดพังงาเพื่อนำไปจัดแสดงในอนุสรณ์สถานเพื่อรำลึกถึงภัยพิบัติครั้งนั้น